OKRESNÁ PROKURATÚRA KOŠICE I 
Mojmírova 5, 041 47 Košice 1

Číslo: 2 Pv 286/15/8802	Košice I  25.04.2016
EEČ: 2-63-33-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Košice I

Podľa § 220 odsek 1 Trestného poriadku schvaľujem zmier uzavretý medzi:
obvineným: 
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
a
poškodenou:  
1.	XXXXX 
sídlo: XXXXX XXXXX, Slovensko
Obsahom zmieru je:
- obvinený a zástupkyňa poškodenej spoločnosti uzavreli dňa 23.03. 2016 dohodu o zmieri, v rámci ktorej zástupkyňa poškodenej spoločnosti vyhlásila, že obvinený  škodu vo výške 868,80,- eur, spôsobenú stíhaným trestným činom uhradil.
- dňa 23.03. 2016 na účet Krajskej prokuratúry v Košiciach peňažnú sumu vo výške 300,- eur, určenú vo výške 150,- eur na pomoc obetiam trestnej činnosti a vo výške 150,- eur pre neziskovú organizáciu Rád premonštrátov- Opátstvo Jasov, XXXXX  

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného    
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX XXXXX, Slovensko
väzba: nie
ktorý je trestne stíhaný pre trestný čin:
- Prečin Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

realizované policajtom Obv.odd. PZ XXXXX - Dargovských hrdinov pod spisovou značkou ORP-1784/DH-KE-2015.

na tom skutkovom základe, že: 
- v Košiciach, na Prešovskej ceste, dňa 25.05. 2015 v čase okolo 15.00 hod., pri výkopových prácach na stavbe Autocentrum VW- Sever, 2. Etapa- Weltauto, dal pokyn bagristovi XXXXX na vykonanie výkopových prác aj napriek tomu, že na stavbe neboli vytýčené siete a následne v čase o 15.11 hod., došlo lyžicou bagra k poškodeniu vysokonapäťového kábla č. V221, patriaci k transformácii VNR020-TS772, následkom čoho došlo k prerušeniu distribúcie elektrickej energie v čase od 15.11 hod. do 17.01 hod. do 394 odberných miest, čím takto bola spol. Východoslovenská distribučná, a.s., XXXXX spôsobená škoda vo výške 868,80,- eur.   
 
Odôvodnenie:
Uznesením povereného príslušníka Obvodného oddelenia PZ XXXXX- Dargovských hrdinov sp. zn. ČVS: ORP-1784/DH-KE-2015 zo dňa 26.05.2015 bolo podľa § 199 ods. 1 Trestného poriadku začaté trestné stíhanie a dňa 18.11. 2015 podľa § 206 ods. 1 Trestného poriadku vznesené obvinenie obvinenému XXXXX pre prečin poškodzovania a ohrozovania prevádzky všeobecne prospešného zariadenia podľa § 288  Trestného zákona na tom skutkovom základe, uvedenom vo výrokovej časti tohto uznesenia. 
             
             Preskúmaním príslušného spisového materiálu som zistila, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

            Obvinený a zástupkyňa poškodenej spoločnosti uzavreli dňa 23.03. 2016 dohodu o zmieri, v rámci ktorej zástupkyňa poškodenej spoločnosti vyhlásila, že obvinený škodu vo výške 868,80,- eur uhradil.

            Obvinený a zástupkyňa poškodenej spoločnosti zhodne vyhlásili, že zmier uzavreli slobodne a vážne, obsahuje ich skutočnú vôľu, o prejave a obsahu ktorej v budúcnosti nemôžu vzniknúť žiadne pochybnosti. 

             Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný, svoje konanie oľutoval a prisľúbil, že sa v budúcnosti bude vyvarovať takému konaniu. 

           Dňa 23.03. 2015 na účet Krajskej prokuratúry v Košiciach peňažnú sumu vo výške 300,- eur, určenú vo výške 150,- eur na pomoc obetiam trestnej činnosti a vo výške 150,- eur pre neziskovú organizáciu Rád premonštrátov- Opátstvo Jasov, XXXXX 

            Táto suma je primeraná závažnosti spáchaného trestného činu. 
 
            Obvinený a zástupkyňa poškodenej spoločnosti s týmto spôsobom vybavenia veci vyslovili súhlas. 

            Vzhľadom na povahu a závažnosť spáchaných činov, na mieru akou bol trestnými činmi dotknutý verejný záujem, na osobu obvineného a na jeho osobné a majetkové pomery som dospela k záveru, že takýto spôsob rozhodnutia je dostačujúci. 

           Preto som rozhodla tak, ako je to uvedené vo výrokovej časti tohto uznesenia.  
Poučenie:
Proti tomuto uzneseniu sťažnosť nie je prípustná. (§ 215 ods. 6 Tr.                    poriadku).. 

Mgr. Nina Bidovská 
prokurátorka